Ericu950/Stoicheia-meter-silver huggingface dataset:
ἀλλ ὅμως ἐπειδὴ ἐνταῦθα δίκην ὑπέσχον , πραϋτέραν αὐτοῖς ποιῆσαι διεξέτασιν ὁ σωτὴρ ἐπαγγέλλεται .
καὶ σὺ γὰρ Καπερναούμ , ἡ ἕως τοῦ οὐρανοῦ ὑψωθεῖσα , ἕως ᾅδου κατενεχθήσῃ ·
ὅτι εἰ ἐν Σοδόμοις ἐγένοντο αἱ δυνά μεις αἱ γενόμεναι ἐν σοί , ἔμειναν ἕως ἄρτι ·
πλὴν ἀνεκτότερον ἔσται γῇ Σοδόμων καὶ γῇ Γομόρρας ἐν τῇ ἡμέρᾳ τῆς κρίσεως ἢ ὑμῖν 0 .
Εἰ τοίνυν Σοδομίταις ἀνεκτότερον ποιεῖ τὴν κρίσιν ἡ ἐνταῦθα κόλασις , ἐννόησον ὅπως οἱ ἐνταῦθα κολαζόμενοι τῶν εὐσεβῶν τὴν μέλλουσαν διαφεύγουσι κρίσιν , ἣν γένοιτο ἡμᾶς διαφεύγοντας πάντας παραστῆναι μετὰ παρρησίας τῷ βήματι τοῦ Χριστοῦ , ᾧ ἡ δόξα καὶ τὸ κράτος εἰς τοὺς αἰῶνας τῶν αἰώνων 0 .
τῆς Χριστοῦ βασιλείας τὸ εὐαγγέλιον κηρύττουσι προφῆται , ἑρμηνεύουσιν δὲ οἱ τῆς νέας χάριτος ὑπηρέται , δέχονται δὲ οἱ τοῦ θείου λόγου ἀκροαταὶ καὶ ἐρασταὶ καὶ ἐπαινέται .
Οὐκ ἔστιν ἐντρυφῆσαι τῷ λόγῳ τῆς ἀληθείας , μὴ διψῶντα τὸν λόγον τῆς διδασκαλίας .
καὶ ὥσπερ οὐκ ἔστι μὴ διψῶντα καὶ πεινῶντα ἡδέως ἀπολαῦσαι τροφῆς , οὕτως οὐκ ἔστιν ἐντρυφῆσαι λόγῳ ἀληθείας , μὴ διψῶντα τοῦ ἁγίου πνεύματος τὴν διδασκαλίαν .
μακάριοι οἱ πεινῶντες καὶ διψῶντες τὴν δικαιοσύνην , ὅτι αὐτοὶ χορτασθήσονται 0 .
ἡ ἀληθὴς τῶν ψυχῶν τροφή , ἡ ἀληθὴς τῶν εὐσεβῶν τρυφή , ὁ ἀληθὴς τῶν εὐσεβῶν πλοῦτος ὁ τοῦ θεοῦ λόγος , Ὡς γλυκέα τῷ λάρυγγί μου τὰ λόγιά σου , ὑπὲρ μέλι καὶ κηρίον τῷ στόματί μου 0 .
ἐνταῦθα τοῦ τρυφῶντος ἀφῆκε φωνήν .
τρυφὴ γὰρ ἦν αὐτῷ ὁ τοῦ θεοῦ λόγος ·
κατατρύφησον τοῦ κυρίου , καὶ δῴη σοι τὰ αἰτήματα τῆς καρδίας σου .
ἀλλαχοῦ δὲ οὐχ ὡς τρυφῶν μόνον , ἀλλὰ καὶ ὡς πλουτῶν ἐγκαλλωπίζεται τῷ πλούτῳ τοῦ νόμου , Ἀγαθόν μοι ὁ νόμος τοῦ στόματός σου ὑπὲρ χιλιάδας χρυσίου καὶ ἀργυρίου 0 .
Εἶδες τρυφὴν εὐσεβείας καὶ πλοῦτον ἐν δικαιοσύνῃ ;
δεῖ τοίνυν ἡμᾶς διψᾶν τὰ θεῖα καὶ πεινᾶν τὰ οὐράνια , καὶ ἔχειν ἄφθονον τὴν ἀπόλαυσιν ἐκ τῆς βασιλικῆς τοῦ Χριστοῦ τραπέζης , ἀντέχεσθαι δὲ τοῦ εὐαγγελίου τῆς σωτηρίας , οὐ νῦν ἀρξαμένου , ἀλλὰ ἐν τοῖς προφήταις θεμελιωθέντος , καὶ ἐν τοῖς ἀποστόλοις οἰκοδομηθέντος .
Οὐ γὰρ ἀφ οὗ ἐφάνη Χριστός , τὸ εὐαγγέλιον ἤρξατο ·
ἀλλ ἐρριζώθη μὲν ἐν ταῖς βίβλοις τῶν προφητῶν , ἐβλάστησε δὲ ἐν τῷ κηρύγματι τῶν ἀποστόλων .
παῦλος δοῦλος Ἰησοῦ Χριστοῦ , κλητὸς ἀπόστολος , ἀφωρισμένος εἰς εὐαγγέλιον θεοῦ , ὃ προεπηγγείλατο διὰ τῶν προφητῶν αὐτοῦ ἐν γραφαῖς ἁγίαις περὶ τοῦ υἱοῦ αὐτοῦ γενομένου ἐκ σπέρματος Δαυὶδ κατὰ σάρκα 0 .
Οἶδε Παῦλος ἀδιαίρετον τὴν παλαιὰν καὶ τὴν νέαν διαθήκην 0 .
διὰ τοῦτο ποτὲ μὲν αὐτὴν καλεῖ καινὴν διαθήκην ἵνα δείξῃ πῶς ἀνεκαινίσθη τῆς οἰκουμένης τὰ πέρατα .
Οἶδα τοῦτον πρώην γυμνάσας τὸν λόγον ·
ἀλλ ἐπαναλαμβάνω πρὸς ὑπόμνησιν .
καλεῖ τοίνυν καινὴν διαθήκην πρὸς ἀντιπαράθεσιν τῆς γεγηρακυίας , κρείττονα πρὸς ἀντιπαράθεσιν τῆς ἐλάττονος , αἰώνιον πρὸς ἀντιπαράθεσιν τῆς προσκαίρου .
καλεῖ αὐτὴν καὶ δευτέραν διαθήκην .
διὰ τί δευτέραν 0 ;
ἵνα τῇ γνώμῃ συνάψῃ .
τὸ γὰρ ἀπεσχοινισμένον τινὸς δεύτερον οὐ λέγεται .
ἀλλ ἐπειδὴ θεὸς ἐλάλησε καὶ ἐν τῇ πρώτῃ καὶ ἐν τῇ δευτέρᾳ , ὁ αὐτὸς καλεῖ πρώτην καὶ δευτέραν τῷ ἀριθμῷ τὴν συμφωνίαν ἐργαζόμενος .
παῦλος δοῦλος Ἰησοῦ Χριστοῦ κλητὸς ἀπόστολος , ἀφωρισμένος εἰς εὐαγγέλιον θεοῦ 0 .
ἀλλ ἵνα μή τις ἀκούσας εὐαγγέλιον θεοῦ , νομίσῃ τὸν υἱὸν μὴ ἔχειν αὐθεντίαν εἰς τὸ κήρυγμα , Μάρτυς γάρ μοι ἐστὶν ὁ θεὸς ᾧ λατρεύω ἐν τῷ πνεύματί μου , ἐν τῷ εὐαγγελίῳ τοῦ υἱοῦ αὐτοῦ .
Εἶδες τὸ θαῦμα τοῦ κήρυκος καὶ τὴν ἀπηρτισμένην διάνοιαν ;
ἵνα μὴ νομισθῇ ἐν μὲν τῷ νόμῳ ἄλλῳ θεῷ δουλεύειν , ἐν δὲ τῷ εὐαγγελίῳ πρὸς ἄλλον χωρεῖν , Εὐλογητὸς ὁ θεός , ᾧ λατρεύω ἀπὸ προγόνων ἐν καθαρᾷ συνειδήσει 0 .
ὁ γὰρ ἀπ ἄλλου , φησίν , πρὸς ἄλλον ἔδραμον , ἀλλ ὃν εἶχον ἐν ἀγνοίᾳ , προσέλαβον ἐν γνώσει .
καὶ πάλιν ὁ αὐτὸς βουληθεὶς δεῖξαι , ὅτι τὰ ῥήματα τῆς παλαιᾶς διαθήκης καὶ τῆς νέας ἑνός ἐστι στόματος καὶ ἑνὸς δεσπότου , μίαν μαρτυρίαν ἀπὸ γραφῆς παρήγαγε , συμπλέξας τῷ εὐαγγελικῷ λόγῳ τὴν παλαιάν , Γέγραπται ·
Οὐ φιμώσεις βοῦν ἀλοῶντα , καὶ ἄξιος ὁ ἐργάτης τοῦ μισθοῦ αὐτοῦ 0 .
τὸ μὲν γὰρ οὐ φιμώσεις τὸ δὲ ἄξιος ὁ ἐργάτης τοῦ μισθοῦ αὐτοῦ 0 .
ἀλλ ἵνα δείξῃ , ὅτι ἓν στόμα κ ἀκεῖνα καὶ ταῦτα ἐλάλησε , τὰ τοῖς χρόνοις διῃρημένα συνῆψε τῇ συμφωνίᾳ τῆς ἀληθείας Οὐ φιμώσεις βοῦν ἀλοῶντα καὶ ἄξιος ὁ ἐργάτης τοῦ μισθοῦ αὐτοῦ 0 .
τούτου τοῦ εὐαγγε λίου εἰκὼν τὰ δίκτυα Πέτρου , τὰ σήμερον ἐπ ὄψεσιν ἡμετέραις καὶ ἀκοαῖς χαλασθέντα 0 .
Οὐ γὰρ ἅπαξ Πέτρος ἐχάλασε τὰ δίκτυα , ἀλλὰ τῇ μὲν ἱστορίᾳ ἅπαξ , τῇ δέ δυνάμει πολλάκις 0 1 .
ὁσάκις γὰρ ἐὰν κηρυχθῇ τὸ εὐαγγέλιον , οὐδὲν ἕτερον ὁρῶ ἢ Πέτρον καὶ Ἀνδρέαν καὶ τὸν χορὸν τῶν ἀποστόλων , τὸ δίκτυον ἁπλοῦντας τὸ εὐαγγελικόν .
καὶ ἦν ξένον θέαμα τὸν σωτῆρα ἰδεῖν ἐν θαλάττῃ , καὶ τοὺς διδασκομένους παρὰ τὸν αἰγιαλὸν ἑστῶτας .
ξένον πρᾶγμα 0 ·
οἱ ἰχθύες ἐπὶ τὴν γῆν , καὶ ὁ ἁλιεὺς ἐν θαλάττῃ 0 .
ἡ κάθεσις ἐκείνου τοῦ δικτύου εἰκὼν ἦν τοῦ εὐαγγελικοῦ λόγου .
Εὗρέ φησι τοὺς ἁλιεῖς ἀποπλύνοντας τὰ δίκτυα , ὡς ἀπειπόντας τῆς ἄγρας .
ἁλιεὺς γὰρ ἐὰν μὴ ἀπαγορεύσῃ τῆς θήρας , οὐ πλύνει τὸ δίκτυον .
Εὗρεν οὖν αὐτοὺς ὁ σωτὴρ ἀπειπόντας τῆς ἄγρας καὶ ἐφίσταται ὁ τῆς θήρας δεσπότης .
καὶ τί ποιεῖ ;
πρῶτον διδάσκει τὸν λόγον τῆς ἀληθείας , εἶτα κελεύει χαλασθῆναι τὸ δίκτυον .
ἐπειδὴ γὰρ τὰ ῥήματα ἦν ἀναπόδεικτα ἄνευ τῶν ἔργων , ἐχρῆν ἀκολουθῆσαι τῷ λόγῳ τὴν διὰ τῶν ἔργων ἀπόδειξιν ·
ὅτι θεοῦ κελεύσαντος καὶ τὰ μὴ εὑρισκόμενα θηρᾶται καὶ τὰ μὴ ὄντα λαμβάνεται 0 .
χαλάσατε , φησὶ , τὸ δίκτυον ὑμῶν .
ἐπιστάτα , δι ὅλης τῆς νυκτὸς κοπιάσαντες οὐδὲν ἐλάβομεν , ἐπὶ δὲ τῷ σῷ ῥήματι χαλάσω τὸ δίκτυον .
θαυμάζω Πέτρου τὴν πίστιν , τὰ πρῶτα ἀπογινώσκοντος καὶ τὰ νέα πιστεύοντος .
ἐπὶ τῷ σῷ ῥήματι χαλάσω τὸ δίκτυον .
διά τί εἶπεν ἐπὶ τῷ σῷ ῥήματι ;
ἐπειδὴ ἐπὶ τῷ ῥήματι αὐτοῦ καὶ ὁ οὐρανὸς ἐστερεώθη καὶ ἡ γῆ ἐθεμελιώθη καὶ θάλασσα ἀφωρίσθη , γῆ οἰκείοις ἄνθεσιν ἐστεφανώθη καὶ πάντα τῷ σῷ ῥήματι συνέστηκεν , Φέρων τε τὰ πάντα τῷ ῥήματι τῆς δυνάμεως αὐτοῦ .
ἐπί δὲ τῷ σῷ ῥήματι χαλάσω τὸ δίκτυον .
προκατέβη τοῦ δικτύου τὸ ῥῆμα ·
οὐ πάρεισιν οἱ ἰχθύες .
καὶ γὰρ εἰ παρῆσαν , διὰ τὴν ὄχλησιν τῶν ἀγρευόντων διέφευγον .
ἀλλά κατῆλθε καλοῦντος τὰ μὴ ὄντα ὡς ὄντα .
προκατῆλθε τοῦ δικτύου ἡ δύναμις τοῦ κελεύσαντος ·
συνήχθη πλῆθος ἰχθύων ·
εἰκὼν ἦν τῆς οἰκουμενικῆς ἐκκλησίας ·
διερρήγνυτο τὸ δίκτυον ·
ἔνευσαν τῷ πλοίῳ τῷ συμμετόχῳ ἐλθεῖν καὶ συνάρασθαι αὑτοῖς .
ἔδει γὰρ δύο σκάφη συνδραμεῖν εἰς τὴν ἄγραν .
ἐὰν γὰρ μὴ παρῇ χορὸς προφητῶν βοηθῶν τῇ ἀποστολικῇ χειρὶ καὶ τῇ προφητικῇ προρρήσει μὴ ἀκολουθήσῃ τῶν ἀποστόλων ἡ ἔκβασις , οὐ θηρᾶται τὰ θηρώμενα .
μὴ φοβοῦ , ἀπὸ τοῦ νῦν ἀνθρώπους ἔσῃ ζωγρῶν .
ἀπὸ τοῦ νῦν , ἀφ οὗ , φησίν , ἐπειράσθης τῆς δυνάμεως καὶ ἔμαθες , ὅτι καὶ τὰ ἄλογα ὑπακούει λόγῳ καὶ πάντα ἕπεται τῷ ἐμῷ νεύματι .
λαβὼν ἀρκοῦν τὸ ὑπόδειγμα , χρῆσαι λοιπὸν τῇ θήρᾳ .
καὶ οὐκ εἶπεν ἀνθρώπους ἔσῃ ἁλιεύων , ἀλλὰ ἀνθρώπους ἔσῃ ζωγρῶν .
ἐπειδὴ οἱ ἰχθύες ἀπὸ ζωῆς εἰς θάνατον ἁλιεύονται , οἱ δὲ ἄνθρωποι ἀπὸ θανά του εἰς ζωὴν ἀγρεύονται .
ἀπὸ τοῦ νῦν φησιν ἀνθρώπους ἔσῃ ζωγρῶν .
διὰ τί οὖν λέγει αὐτῷ ·
μὴ φοβοῦ ;
ἔστω , ἡ ἐπαγγελία καλὴν εἶχεν ὄψιν .
διὰ τί οὖν μὴ φοβοῦ ;
ἐπειδὴ προσέπεσε τῇ μνήμῃ τῶν πρώτων ἁμαρτημάτων ·
μὴ φοβοῦ φησι σαυτὸν ὡς ἁμαρτωλόν , ἀλλὰ λοιπὸν νόει σαυτὸν ὡς ἀπόστολον , ῥήματι δεσποτικῷ κελευόμενος τὴν οἰκουμένην σαγηνεῦσαι .
μὴ φοβοῦ , πᾶς ἁμαρτωλὸς παρὰ Χριστοῦ ἀκουέτω .
μὴ φοβοῦ .
μόνον ἀπὸ τοῦ νῦν μετανοείτω .
τὸ τοίνυν δίκτυον , ἵνα εἰς τὴν προλαβοῦσαν ἔλθω ἀκολουθίαν , εἰκών ἐστι τῆς εὐαγγελικῆς τοῦ σωτῆρος διδασκαλίας .
τὸ δὲ εὐαγγέλιον , τοῦτο καλεῖ Παῦλος ποτὲ μὲν εὐαγγέλιον δικαιοσύνης , ποτὲ δὲ εὐαγγέλιον εἰρήνης , ποτὲ δὲ εὐαγγέλιον δυνάμεως .
ἐπειδὴ γὰρ δυνατὴ ἡ χάρις τοῦ κηρύγματος καὶ πολέμους ἀφανίσαι , καὶ στάσεις ἀνθρώπων μὴ συμφωνούντων πρὸς εὐσέβειαν σκορπίσαι καὶ διὰ μὲν τὸ πάντας καλέσαι πρὸς σωτηρίαν λέγεται εὐαγγέλιον δικαιοσύνης 0 ·
διὰ δὲ τὸ καταστέλλειν τὸν πόλεμον τῶν δαιμόνων λέγεται εὐαγγέλιον εἰρήνης ·
διὰ δὲ τὸ εὐτελέσι ῥήμασι κηρύττειν θεοῦ γνῶσιν καλεῖται εὐαγγέλιον δυνάμεως .
Οὐ γὰρ ἐπαισχύνομαι τὸ εὐαγγέλιον ·
δύναμις γὰρ θεοῦ ἐστιν εἰς σωτηρίαν .
τὸ δυνατὸν γὰρ τότε φαίνεται δυνατόν , ὅταν μὴ τοῖς ἀκολούθοις κεχρημένον λογισμοῖς κρατήση τῶν περάτων τῆς γῆς , Ἀρκεῖ σοι ἡ χάρις μου ·
ἡ γὰρ δύναμίς μου ἐν ἀσθενείᾳ τελειοῦται .
Οὐδὲν ἦν μέγα , εἰ γυμνῇ τῇ θεότητι τὴν οἰκουμένην ἐφώτισεν , ἀλλ ὅτι διὰ σώματος τὴν ἀπαθῆ καὶ ἀσώματον ἔδειξε δόξαν .
Οὐδὲν ἦν θαυμαστόν , εἰ ὁ ζῶν ζωοποιὸν ἀπαστράψας δόξαν , τὴν οἰκουμένην ἐζωοποίησεν ·
ἀλλὰ τὸ δυνατὸν τοῦ λόγου , ὅτι θανάτῳ τὸν θάνατον ἀφανίζει καὶ διὰ τῶν ὕβρεων τὴν ἀθάνατον ἀπαστράπτει δόξαν 0 .
εὐαγγέλιον εἰρήνης 0 .
τοὺς γὰρ πόδας ἡμῶν φησι παρασκευάσατε ἐν ἑτοιμασίᾳ τοῦ εὐαγγελίου τῆς εἰρήνης .
δικαιοσύνη γὰρ θεοῦ ἐν αὐτῷ ἀποκαλύπτεται .
τί ἐστι δικαιοσύνη θεοῦ ;
ἐπειδὴ ὁ πρῶτος νόμος Ἰουδαίοις ἐδόθη μόνοις , τὸ δὲ εὐαγγέλιον πᾶσι , καλεῖ εὐαγγέλιον δικαιοσύνης 0 .
δίκαιος γὰρ ὁ θεός , ὁμοίως πάντας ποιήσας , ὁμοίως πάντας ἐφώτισε .
καὶ τοῦτο ἦν δίκαιον , τὸ μὴ τοὺς μὲν σῶσαι , τοὺς δὲ μὴ σῶσαι .
τὸ μὴ τοὺς μὲν καλέσαι , τοὺς δὲ μὴ καλέσαι 0 .
ἐν τῇ παλαιᾷ διαθήκῃ οὐκ ἦν ἡ κλῆσις δικαία , ἀλλ οἰκονομικὴ προκατασκευάζουσα ὁδὸν τῇ δικαιοσύνῃ 0 .
Οὐ γὰρ λέγω ταύτην δικαίαν , κ ἀκείνην ἄδικον , ἀλλ ἐκείνην ὁδὸν ταύτης καὶ προκατασκευὴν ταύτης 0 .
ἔδωκεν νόμον τῷ Ἰσραήλ ·
ὁ ἀπαγγέλλων τὸ λόγιον αὐτοῦ τῷ Ἰακώβ , δικαιώματα καὶ κρί ματα αὐτοῦ τῷ Ἰσραήλ 0 .
Οὐκ ἐποίησεν οὕτω παντὶ ἔθνει , καὶ τὰ κρίματα αὐτοῦ οὐκ ἐδήλωσεν αὐτοῖς .
ἐπεὶ οὖν ἐκείνην ἔθνει ἀπεκάλυψεν , ἐνταῦθα δὲ ζυγοστατήσας τὸν τῆς ἀληθείας λόγον , πᾶσιν αὐτὸν ἐξ ἴσου ἐκέρασεν .
δικαιοσύνη ἐστὶ τὸ πάντας ὁμοίως σῶσαι , καὶ μὴ εἶναι διαφορὰν δούλου καὶ ἐλευθέρου , βαρβάρου ἢ Ἕλληνος , γυναικὸς ἢ ἀνδρός ·
ἐν Χριστῷ Ἰησοῦ οὐ βάρβαρος , οὐ Σκύθης , οὐκ ἄρσεν , οὐ θῆλυ , οὐ δοῦλος , οὐκ ἐλεύθερος 0 1 2 .
ὁρᾷς ὁμοτιμίαν ;
ἐπειδὴ γὰρ ἡ φύσις ὁμότιμος , εἰ καὶ ταῖς γνώμαις ἐμερίσθημεν , συνάγει τὴν φύσιν εἰς τὸ ἀρχαῖον κάλλος 0 .
ὅταν γὰρ ἐπλάσθη ὁ Ἀδάμ , οὐκ ἦν τις ἀλλογενής , οὐ Σκύθης , οὐ βάρβαρος , οὐχ Ἕλλην , οὐ δοῦλος , οὐκ ἐλεύθερος , οὐκ ἄρσεν , οὐ θῆλυ .
ἐκ γὰρ τοῦ ἑνὸς τὰ δύο ἐπήγαγε .
δουλείαν οὐ φύσις ἐγέννησεν , ἀλλὰ προαίρεσις ἔτεκε .
γίνεται δὲ καὶ δουλεία ἠναγκασμένη ἡ ἐν συμφορᾷ λιμοῦ ἢ αἰχμαλωσίας ἀνάγκῃ .
ἔστι δὲ καὶ ἑτέρα δουλεία αὐθαίρετος , ἡ δι ἐπιγαμίαν θεραπαινίδων τὴν ἑαυτῆς ἐλευθερίαν πιπράσκουσα καὶ ὑπὸ ζυγὸν δουλείας ἐρχομένη .
ἡ δὲ πρώτη δουλεία ἀπὸ κακῆς συνέστη γνώμης .
καὶ πόθεν εὑρίσκεται ἡ ῥίζα τῆς δουλείας , ἄκουε .
μετὰ τὸν κατακλυσμὸν ὁ Νῶε πιὼν οἶνον καὶ μὴ κεράσας αὐτὸν τῇ πρεπούσῃ κράσει δι ἀπειρίαν ἐμεθύσθη οὐ γνώμης νόσον ἐνδειξάμενος , ἀλλ ἀγνοίας ·
καὶ ἐμεθύσθη καὶ μεθυσθεὶς ἐγυμνώθη .
καὶ εἰσελθὼν εἷς τῶν υἱῶν αὐτοῦ , εἶδε τὴν τοῦ πατρὸς γύμνωσιν καὶ ἐγέλασε .
τί οὖν ὁ πατὴρ ἐκνήψας λέγει ;
ἐπικατάρατος Χαναάν , παῖς οἰκέτης ἔσται τοῖς ἀδελφοῖς αὐτοῦ .
ὁρᾷς πῶς τὴν δουλείαν ἐγέννησεν ἡ ἁμαρτία ;
πᾶς ὁ ποιῶν τὴν ἁμαρτίαν δοῦλός ἐστι τῆς ἁμαρτίας .
ἐπεὶ οὖν ἦλθεν ὁ ἐλευθερωτὴς τοῦ ἀνθρωπίνου γένους καὶ συνεχώρησε τὴν ἁμαρτίαν , μᾶλλον δὲ ᾖρεν .
ἐκτεμὼν γὰρ τὴν ῥίζαν , συνεξέτεμε καὶ τοὺς καρπούς .
καλεῖ δικαιοσύνης εὐαγγέλιον διὰ τὸ πάντας ὁμοίως φωτίζειν .
ὑπελάμβανον οἱ Ἰουδαῖοι , ὅτι τὸ εὐαγγέλιον τὸ κηρυττόμενον δι αὐτοῦ αὐτοῖς δίδοται μόνοις .
ἐξέβη δὲ παρ ἐλπίδας ἡ προσδοκία .
ὑπελάβομεν , ὁ θεός , τὸ ἔλεός σου ἐν μέσῳ τοῦ λαοῦ σου ·
κατὰ τὸ ὄνομά σου , ὁ θεός , οὕτω καὶ ἡ αἴνεσίς σου ἐπὶ τὰ πέρατα τῆς γῆς 0 .
καὶ ἵνα δείξῃ , ὅτι τὸ ἐλεῆσαι τὰ πέρατα τῆς γῆς δικαιοσύνη ἐστίν , Δικαιοσύνης πλήρης ἡ δεξιά σου 0 .
ὅταν βαθύ τι καὶ προφητικὸν ἀνακύψῃ ζήτημα , σύνδραμε τῷ λόγῳ , μὴ κροτῶν , ἀλλὰ νοῶν ·
μὴ ἁπλῶς δεχόμενος τὸ κρότον τῶν ῥημάτων , ἀλλὰ τὴν ἔννοιαν βασανίζων τῶν νοημάτων 0 .
ἐὰν γὰρ ᾄδῃς τὰ τοῦ θεοῦ μετὰ ἀληθείας καὶ μάλιστα τὴν φωνὴν ταύτην , Ὑπελάβομεν , ὁ θεός , τὸ ἔλεός σου ἐν μέσῳ τοῦ λαοῦ σου 0 ·
δικαιοσύνης πλήρης ἡ δεξιά σου , εὑρίσκῃ καὶ ᾄδων τὰ τοῦ θεοῦ καὶ πληρού μενος πνεύματος ἁγίου .
ὁ γὰρ γνησίως ψάλλων , ἀνακαινιζόμενος τὴν ψυχὴν ἀποτελεῖται ναὸς τοῦ ἁγίου πνεύματος .
μὴ γὰρ μικρὸν νομίσῃς ψαλμῳδίαν εἶναι ·
δοκεῖ μὲν γὰρ τὴν ἀκοὴν θέλγειν , τῇ δὲ ἀληθείᾳ τὴν ψυχὴν ἐγείρειν .
δότε μοι ἄνδρα εἰδότα ψάλλειν .
ἦλθεν ὁ τῆς μουσικῆς ἔμπειρος καὶ ἐν τῷ ψάλλειν , φησίν , ἐκεῖνον , ἦλθε τὸ πνεῦμα τὸ ἅγιον ἐπὶ Ἐλισσαῖον .
ἄρα τὸ πνεῦμα τὸ ἅγιον φωναῖς θέλγεται καὶ ἐπῳδαῖς καθέλκεται , εἰ τῇ ψυχῇ ἐπανεπαύετο τῇ προφητικῇ ;
ἤρκει ἡ καθαρότης τοῦ προφήτου προσκαλέσασθαι τὸ πνεῦμα τὸ ἅγιον .
δότε ἄνδρα εἰδότα ψάλλειν ;
Οὐχ ἵνα τὸ πνεῦμα τερφθῇ διὰ τῆς ψαλμῳδίας , ἀλλ ἵνα ἐκείνου ψάλλοντος , ὁ νοῦς τοῦ προφήτου ἀνακαινισθεὶς ἄξιος γένηται τῆς τοῦ ἁγίου πνεύματος ἐπιφοιτήσεως 0 .
διὰ τοῦτο τὸ πνεῦμα καλεῖ , ἵνα δείξῃ , ὅτι οὐ τῇ ψαλμῳδίᾳ ἐθέλχθη , ἀλλὰ τῇ ψυχῇ τῇ ὑπὸ τῆς ψαλμῳδίας διεγερθείσῃ .
Οὐκ ἦλθεν ἐπὶ τὸν ψάλλοντα , ἀλλ ἐπὶ τὸν ἀκούοντα .
δεῖ μὲν οὖν καθόλου τὰς δυνάμεις τῶν ψαλμῶν ἐρευνᾶν , ἐξαιρέτως δὲ Ὁ κύριος ἐβασίλευσεν , ἀγαλλιάσθω ἡ γῆ , εὐφρανθήτωσαν νῆσοι πολλαί .
ὁ κύριος ἐβασίλευσε , πῶς ὑπολαμβάνεις ;
ἆρα ὡς πρόσφατον λαβόντα τὸ τῆς βασιλείας ἀξίωμα 0 ;
Εἰ μὲν γὰρ εἶπεν ὁ κύριος βασιλεύει , τὴν ἀίδιον αὐτοῦ ἡρμήνευεν ἀξίαν .
νῦν δὲ λέγει ·
ὁ κύριος ἐβασίλευσεν .
Εἴρηται καὶ πρώην ἡμῖν καὶ νῦν λεχθήσεται .
πρὸ τῆς τοῦ Χριστοῦ παρουσίας , πρὸ τοῦ εὐαγγελικοῦ κηρύγματος , ἐβασιλεύετο ἡμῶν ἡ φύσις ὑπὸ τοῦ διαβόλου , ὑπὸ τῆς ἁμαρτίας , ὑπὸ τοῦ θανάτου .
ὥσπερ γὰρ ἐβασίλευσεν ἡ ἁμαρτία ἐν τῷ θνητῷ ἡμῶν σώματι , οὕτω καὶ ἡ χάρις βασιλεύσει διὰ Χριστοῦ .
ἰδοὺ ἡ τῆς ἁμαρτίας βασιλεία , ποῦ ἡ τοῦ διαβόλου 0 ;
Εἰ ὁ σατανᾶς τὸν σατανᾶν ἐκβάλλει , καθ ἑαυτοῦ ἐμερίσθη ·
πῶς οὖν σταθήσεται ἡ βασιλεία αὐτοῦ ;
ἰδοὺ ἡ τοῦ διαβόλου βασιλεία , ποῦ ἡ τοῦ θανάτου 0 ;
ἐβασίλευσεν ὁ θάνατος ἀπὸ Ἀδὰμ μέχρι Μωϋσέως καὶ ἐπὶ τοὺς μὴ ἁμαρτήσαντας .
ἐπεὶ οὖν ἐκράτει ἡ διαβολικὴ τριὰς ἡ κατὰ τῆς ἁγίας καὶ ἀχράντου τριάδος τυραννήσασα , τουτ έστιν ὁ διάβολος , ἡ ἁμαρτία , ὁ θάνατος ·
καὶ ὁ μὲν διάβολος ἠπάτα , ἡ δὲ ἁμαρτία ἔσφαζεν , ὁ δὲ θάνατος ἔθαπτεν .
ὁ κύριος ἐβασίλευσε .
πέπαυται τοῦ θανάτου ἡ βασιλεία , πέπαυται τῆς ἁμαρτίας τὸ κράτος , πέπαυται τοῦ διαβόλου ἡ ἐξουσία .
ὁ κύριος ἐβασίλευσεν , ἀγαλλιάσθω ἡ γῆ .
ἀγαλλιᾶν γὰρ ὀφείλει ἡ ποτὲ δεδουλωμένη καὶ νῦν ἐλευθερωθεῖσα , ἡ ποτὲ πεπλανημένη καὶ νῦν δεδοξασμένη , ἡ ποτὲ ἐν τάφοις καὶ νῦν ἐν θρό νοις , ἡ ποτὲ ἐν ἀτιμίᾳ καὶ νῦν ἐν τιμῇ .
ὁ κύριος ἐβασίλευσεν , εὐπρέπειαν ἐνεδύσατο .
ἡμεῖς ἐνδυόμεθα ἔξωθεν ἱμάτιον , ἵνα τὸ ἀπρεπὲς τῆς φύσεως καλύψωμεν , ὁ δὲ θεός , ἵνα τί καλύψῃ τὴν ἀσώματον φύσιν , τὴν φωτὸς γέμουσαν , μᾶλλον δὲ φωτὸς ἀπαστράπτουσαν 0 ;
Εὐπρέπειαν καλεῖ τὴν σάρκα τοῦ Χριστοῦ ·
εὐπρεπὴς γὰρ ἦν οὐκ ἔχουσα αἶσχος ἁμαρτίας .
ἁμαρτίαν γὰρ οὐκ ἐποίησε πώποτε οὐ δὲ ηὑρέθη δόλος ἐν τῷ στόματι αὐτοῦ .
ἐνεδύσατο κύριος δύναμιν καὶ περιεζώσατο .
ἐπειδὴ τὸν βασιλέα ζώνη κοσμεῖ  Ἔστι δὲ ἡ ζώνη βασιλέως γνώρισμα καὶ κριτοῦ  , εἰσάγει αὐτὸν καὶ βασιλεύοντα καὶ κρίνοντα .
ἐξελεύσεται ῥάβδος ἐκ τῆς ῥίζης Ἰεσσαὶ καὶ ἄνθος ἐξ αὐτῆς ἀναβήσεται καὶ ἀναπαύσεται ἐπ αὐτὸν πνεῦμα θεοῦ ·
καὶ ἔσται δικαιοσύνῃ ἐζωσμένος τὴν ὀσφὺν αὑτοῦ , καὶ ἀληθείᾳ εἰλημένος τὰς πλευρὰς αὐτοῦ .
τοῦτο τὸ ἔνδυμα τοῦ σωτῆρος , τὸ τῆς σαρκὸς λέγω , κρυφαίως καὶ ἐν εἰκόνι εἶχεν ὁ ἀρχιερεὺς ἐν τῷ νόμῳ .
καὶ πρόσεχε ἀκριβῶς , πῶς αἱ σκιαὶ τὴν ἀλήθειαν ἡρμήνευσαν , πῶς οἱ τύποι τοῦ εὐαγγελίου προέλαμπον .
λέγω δὲ ἠρέμα καὶ κατὰ τὸ δυνατὸν συγκαταβαίνων τῇ ἀκοῇ τῶν ἀκεραίων καὶ τῶν ἀπείρων , ἵνα μὴ ὧδε κ ἀκεῖσε περιάγωνται .
ἐνεδύετο ὁ ἀρχιερεὺς εἰσιὼν εἰς τὰ ἅγια τῶν ἁγίων ποδήρη , τουτ έστιν , ἱμάτιον ἀπὸ κεφαλῆς μέχρι ποδῶν ἀπῃωρημένον , ἐπωμίδα , ζώνην , περισκελῆ , πέταλον χρυσοῦν , τιάραν , τουτέστι κορυβάντιον , τὸ λόγιον ἐπὶ τοῦ στήθους , καὶ ὅσα διαγορεύει ἡ γραφὴ καὶ ἔστιν ἰδεῖν .
ἄλλα μὲν τὰ σχήματα , ἄλλα δὲ τὰ νοήματα 0 1 .
Οὐ γὰρ πάντως θεὸς ἀναπαύεται ὑακίνθῳ καὶ πορφύρᾳ καὶ κόκκῳ καὶ βύσσῳ .
θεὸς γὰρ ψυχῶν ἀπαιτεῖ καθαρότητα .
ἀλλ ἐν τοῖς σωματικοῖς ἄνθεσι διαγράφει τῶν ἀρετῶν τὴν εἰκόνα .
Εἰ γὰρ ἀληθῶς ταῖς στολαῖς ἐκείναις ταῖς ἐνδόξοις ἀνεπαύετο , διὰ τί πρὸ τοῦ Ἀαρὼν τὸν Μωϋσῆν οὐκ ἐνέδυσεν ;
ἀλλ ἦν Μωϋσῆς καὶ γεγυμνωμένος τῆς ἐσθῆτος ἐκείνης , καὶ ἐνδύων αὐτὴν τοὺς ἱερεῖς .
μωϋσῆς οὐκ ἐλούθη ὕδατι καὶ ἔλουεν ·
οὐκ ἐχρίσθη ἐλαίῳ καὶ ἔχριεν ·
οὐκ ἐφόρησεν ἱμάτιον ἱερατικὸν καὶ τοὺς ἱερεῖς ἐνέδυσεν ·
ἵνα μάθῃς , ὅτι τῷ τελείῳ ἀρκεῖ ἡ ἀρετὴ πρὸς κόσμον , λάβε δὲ ἄνωθεν τὸν ἱερέα .
ἔστι γὰρ καὶ αὐτὸ τὸ τοῦ ἐνδύματος ὄνομα ἀμφίβολον καὶ ζητούμενον , τῇ δὲ Ἑλληνικῇ γλώσσῃ μεταποιούμενον .
λάβε οὖν ἀρχὴν ἀπὸ τῆς κεφαλῆς .
πρῶτον τί ἦν ;
ἢ τιάρα ἢ τί ὀνομάζει ;
τί μετὰ τὸ πρόξενον τιάρα 0 ;
τιάρα ἐστὶ τὸ σχῆμα τοῦ ἐνδύματος .
ἐπειδὴ ὁ ἀρχιερεὺς κεφαλὴ ἦν τοῦ λαοῦ , ἔδει δὲ τὸν πάντων κεφαλὴν γινομένου ἔχειν κατὰ κεφαλῆς τὴν ἐξουσίαν ·
ἀπολελυμένη γὰρ αὐθεντία ἀφόρητός ἐστιν .
ἔχουσα δὲ ἐπικείμενον τὸ σύνθεμα τῆς δεσποτείας , ὑπὸ νόμον ἄγεται .
κελεύει οὖν τὴν κεφαλὴν μὴ εἶναι γυμνήν , ἀλλὰ κεκαλυμμένην , ἵνα μάθῃ ἡ κεφαλὴ τοῦ λαοῦ , ὅτι κεφαλὴν ἔχει .
διὰ τοῦτο καὶ ἐν τῇ ἐκκλησίᾳ ἐν ταῖς χειροτονίαις τῶν ἱερέων τὸ εὐαγγέλιον τοῦ Χριστοῦ ἐπὶ κεφαλῆς τίθεται , ἵνα μάθῃ ὁ χειροτονούμενος , ὅτι τὴν ἀληθινὴν τοῦ εὐαγγελίου τιάραν λαμβάνει , καὶ ἵνα μάθῃ , ὅτι εἰ καὶ πάντων ἐστὶ κεφαλή , ἀλλ ὑπὸ τούτους πράττει τοὺς νόμους πάντων κρατῶν καὶ τῷ νόμῳ κρατούμενος , πάντα λογοθετῶν καὶ ὑπὸ τοῦ λόγου νομοθετούμενος .
διὰ τοῦτο γενναῖός τις τῶν ἀρχαίων , Ἰγνάτιος δὲ ἦν ὄνομα αὐτῷ , οὗτος ἱερωσύνῃ καὶ μαρτυρίῳ διαπρέψας , ἐπιστέλλων τινὶ ἱερεῖ ἔλεγε ·
μηδὲν ἄνευ γνώμης σου γενέσθω , μη δὲ σὺ ἄνευ γνώμης θεοῦ τι πρᾶττε .
τὸ τοίνυν ἔχειν τὸν ἀρχιερέα τὸ εὐαγγέλιον σημεῖόν ἐστι τοῦ ὑπ ἐξουσίαν εἶναι .
ἡ γυνὴ ὀφείλει ἔχειν ἐπὶ τῆς κεφαλῆς τὸ κάλυμμα , ὃ ἦν εἰκὼν ἐξουσίας .
ἦν οὖν ἡ τιάρα τὸ σχῆμα τῆς ἐξουσίας .
ἦν τὸ πέταλον τὸ χρυσοῦν , ᾧ ἐπεγέγραπτο τὸ γεγραμμένον , ἐν ᾧ ἐκτετύπωτο τὸ τοῦ θεοῦ ὄνομα , καὶ πρῶτον δείκνυσιν , ὅτι ἐξουσία θεοῦ ὄνομα θεοῦ 0 .
μετὰ τὴν τιάραν καὶ τὸ πέταλον δύο λίθοι ἐπὶ τῶν ὤμων σμαράγδινοι , ἔχοντες τὰς ἓξ φυλὰς ἐντεῦθεν καὶ τὰς ἓξ ἐντεῦθεν 0 .
σημεῖον τοῦτο τῆς ἱερατικῆς ὄψεως 0 .
ἀπονέμει δὲ τῷ ἱερεῖ τὸν σμάραγδον δύο ἔχοντα κάλλη ·
καὶ γὰρ ὠχρότητα ἔχει εὐπρεπῆ καὶ καθαρὸς ὢν κατόπτρου δύναμιν ἐπέχει .
ἐπειδὴ οὖν τὸν ἱερέα δεῖ καὶ ἀσκήσει νήφειν καὶ τὸν βίον κάτοπτρον ἔχειν τοῖς πολλοῖς , βούλεται τῆς ἀρετῆς τὴν εἰκόνα φέρειν τὸν ἱερέα ἐπὶ τῶν ὤμων .
διὰ τί ἐπὶ τῶν ὤμων 0 ;
ἐπειδὴ τὸ τοῦ θεοῦ ὄνομα ἐπὶ τῆς κεφαλῆς , τὸ ἄρθρον ἐπὶ τοῦ ἄρθρου 0 1 .
καὶ διὰ τί ἐπὶ τῶν ὤμων 0 ;
ἐπειδὴ γὰρ πράξεώς ἐστιν σημεῖον .
ἡ γὰρ πρακτικὴ δύναμις ἐν τοῖς ὤμοις ἤρτηται .
βούλεται οὖν τὸ κάλλος τῆς ἀληθείας ἐπὶ τῶν πράξεων εἶναι .
θὲς τὴν καρδίαν σου ἐπὶ τῶν ὤμων σου , θυγάτηρ ἠτιμωμένη , ὅτι κύριος ἔκτισε σωτηρίαν .
τὰς χεῖρας καὶ τοὺς ὤμους εἰς πράξεις Καὶ ἐν ταῖς συνέσεσι τῶν χειρῶν αὐτοῦ ὡδήγησεν αὐτούς .
καὶ ἡ σύνεσις ἆρα ἐν ταῖς χερσίν ἐστιν ;
ἀλλ ἐν ταῖς συνέσεσι λέγει αὑτῶν τῶν πράξεων .
καὶ ἐπὶ τοῦ στήθους ἐλάμβανεν ὁ ἱερεὺς τὸ λογεῖον τοὺς δώδεκα λίθους ἐγκεκολαμμένους , τουτέστι , σάρδιον , τοπάζιον , σμάραγδον , ἄνθρακα , σάπφειρον , ἴασπιν , ὑάκινθον , ἀχάτην , ἀμέθυσον , χρυσόλιθον , βηρύλλιον , ὀνύχιον .
ἐν τοῖς δώδεκα λίθοις τούτοις ἐμερίζοντο αἱ δώδεκα φυλαί .
βαρὺ τὸ ῥῆμα 0 .
ἄνω ἐπὶ τῶν ὤμων μία ἦν ἡ τῶν λίθων φύσις ἓν ὄνομα ἔχουσα , τὸν σμάραγδον ·
ἐπὶ δὲ τοῦ στήθους κάτω διάφοροι οἱ λίθοι 0 .
τί βούλεται τοῦτο ;
ἐπειδὴ μία φύσις ἡμᾶς ἐγέννησε , διάφοροι δὲ γνῶμαι ἡμᾶς ἐμέρισαν , τὸ μὲν δίδωσι τῇ γνώμῃ , τὸ δὲ τῇ φύσει 0 .
ἦν τοίνυν θεοῦ ὄνομα ἡ πρακτικὴ ἀρετή , ἡ διὰ λόγου καὶ ἀληθείας συνεστῶσα .
καὶ ὑπὸ τὸ κράσπεδον τοῦ ἱερέως τὸ λεγόμενον λῶμα , ἄνθη , ῥῶα καὶ ῥοΐσκοι χρυσοῖ καὶ κώδωνες 0 .
τί ἐβούλετο ταῦτα ἐν τῷ ἱερεῖ ;
ἆρα θεὸς ἀνεπαύετο τούτοις τοῖς ἄνθεσιν ;
ἆρα ἐβούλετο γήϊνα ἄνθη εἶναι περὶ τὸν ἱερέα ;
ἀλλ ἐν τῷ σχήματι τοῦ ἱερέως ἐξεικονίζει τὰς ἀρετάς .
ἄνω ἐπὶ τῆς κεφαλῆς ὄνομα θεοῦ , ἐπὶ τοῦ στήθους τὸ λογεῖον , τὰ κάτω ἄνθη καὶ καρποί , τὰ τῶν ἀρετῶν κατορθώματα , ἅτινά ἐστιν ἐλεημοσύνη , δικαιοσύνη , φιλανθρωπία 0 1 2 .
δεῖ οὖν ἡμᾶς ἔχειν καὶ τὰ ἀνθοῦντα κάλλη καὶ τὰ πεπληρωμένα .
ἄνθη δέ εἰσιν ἱερέως συντυχία , ὁμιλία , ἦθος ἀγαθὸν , λόγος χρηστός , πίστις , δόξα , ἀλήθεια , δικαιοσύνη ·
καὶ μεταξὺ τούτων οἱ κώδωνες , ἡ συμφωνία τῶν καλῶν ἔργων 0 .
πᾶσα γὰρ ἀρετὴ ἦχον ἀποτελεῖ .
ἀφ  ὑμῶν γὰρ ἐξήχηται ὁ λόγος τοῦ θεοῦ .
πόθεν δὲ ἤρξατο ὁ ἦχος ;
καὶ περιῄει , φησὶν , ὁ Ἰησοῦς διδάσκων πᾶσαν πόλιν καὶ πᾶσαν κώμην καὶ θεραπεύων πᾶσαν νόσον καὶ πᾶσαν μαλακίαν .
καὶ ἐξῆλθεν ἦχος περὶ αὑτοῦ εἰς πᾶσαν τὴν γῆν .
Εἶδες τῶν ἀρετῶν τὸν κόσμον ;
ἐκεῖνος ὁ ἱερεὺς Χριστοῦ ἦν τύπος .
Οὐκ ἀλληγοροῦμεν ἐνταῦθα , εἰ μὴ ἀφορμὰς ἐλάβομεν παρὰ Παύλου .
Εἰ μὴ Παῦλος ἡρμήνευσε τὴν δύναμιν τῆς δικαιοσύνης , ἡμεῖς ταῦτα μαθεῖν οὐκ ἠδυνάμεθα .
Οὐ γὰρ εἰς χειροποίητα ἅγια εἰσῆλθεν ὁ Χριστός , ἀντίτυπα τῶν ἀληθινῶν , ἀλλ εἰς αὐτὸν τὸν οὐρανόν , ἐμφανισθῆναι τῷ προσώπῳ τοῦ θεοῦ ὑπὲρ ἡμῶν .
στάσις οὖν ἦν ἐν τοῖς τότε Ἰουδαίοις καὶ ζήτημα ξένον .
ἐπειδὴ γὰρ οἱ ἀπόστολοι ἐκήρυττον τὸν σωτῆρα καὶ βασιλέα καὶ ἱερέα καὶ προφήτην , ἐμάχοντο οἱ Ἰουδαῖοι καὶ ἔλεγον τὰ κατὰ νόμον .
ἄλλη , φησί , φυλὴ βασιλείας καὶ ἄλλη ἱερωσύνης 0 .
ἡ Λευιτικὴ φυλή ἱερωσύνης , ἡ δὲ Ἰούδα βασιλείας φησίν 0 .
Εἰ οὖν ὁ Χριστὸς βασιλεύς ἐστιν , οὐκέτι ἱερεύς , εἱ δὲ ἱερεύς , οὐκέτι βασιλεύς 0 1 .
παῦλος μαχόμενος καὶ πρὸς τὴν ἐκείνων ὑπόνοιαν ἁρμόζων τὸν λόγον φησί ·
μὴ γὰρ κατὰ τὴν τάξιν τῆς ὑμετέρας ἱερωσύνης ἀνέστη Χριστός ;
παρ ὑμῖν διῄρηται βασιλεία καὶ ἱερωσύνη , ἐν δὲ τῷ Χριστῷ συνῆπται .
σὺ γὰρ ἱερεύς φησι εἰς τὸν αἰῶνα κατὰ τὴν τάξιν Μελχισεδέκ .
διὰ τοῦτο συλλογίζεται καὶ λέγει ·
Εἰ γὰρ ἡ πρώτη ἱερωσύνη ἦν ἄμεμπτος , τίς χρεία λεχθῆναι κατὰ τὴν τάξιν Μελχισεδὲκ ἀνίστασθαι ἱερέα καὶ οὐ κατὰ τὴν τάξιν Ἀαρών 0 ;
μετατιθεμένης γὰρ τῆς ἱερωσύνης , ἐξ ἀνάγκης καὶ νόμου μετάθεσις γίνεται .
ἀρχιερεὺς τοίνυν ὁ σωτὴρ ἡμῶν , οὐ κατὰ τὸν τῆς θεότητος λόγον , ἀλλὰ κατὰ τὸν τῆς σαρκὸς τύπον 0 ·
ἄνω σύνθρονος θεοῦ δι ἡμᾶς καὶ ἀρχιερεὺς κατὰ τὴν τάξιν Μελχισεδέκ 0 .
περὶ οὗ πολὺς ὁ λόγος , ἀλλ οὐ τοῦ παρόντος 0 .
ἦν ἐν τῷ νόμῳ ὁλοκαυτώματα , θυσία περὶ ἁμαρτίας , προσφορά ·
ἐλθὼν ὁ σωτὴρ παύει τὰς τυπικὰς προσφορὰς καὶ ποιεῖ τὸ σῶμα τὸ ἴδιον ἀντὶ πάσης θυσίας .
διὸ εἰσερχόμενος εἰς τὸν κόσμον λέγει ·
θυσίαν καὶ προσφορὰν οὐκ ἠθέλησας , σῶμα δὲ κατηρτίσω μοι ·
ὁλοκαυτώματα καὶ περὶ ἁμαρτίας οὐκ εὐδόκησας ·
τότε εἶπον ·
ἰδοὺ ἥκω ·
ἐν κεφαλίδι βιβλίου γέγραπται περὶ ἐμοῦ .
θυσίαν καὶ προσφορὰν περὶ ἁμαρτίας οὐκ ἠθέλησας , τότε εἶπον ·
ἰδοὺ ἥκω , ἀναιρεῖ τὸ πρῶτον , ἵνα τὸ δεύτερον στήσῃ .
καὶ ποῦ ἡ θυσία καὶ ἡ προσφορὰ εὑρίσκεται ;
ἐν τῷ σώματι τοῦ Χριστοῦ 0 .
παρακαλῶ ὑμᾶς , ἀδελφοί , διὰ τῶν οἰκτιρμῶν τοῦ θεοῦ , ὡς τέκνα ἀγαπητά , περιπατεῖτε ἐν ἀγάπῃ , καθὼς καὶ ὁ Χριστὸς ἠγάπησεν ἡμᾶς καὶ παρέδωκεν ἑαυτὸν ὑπὲρ ἡμῶν θυσίαν καὶ προσφορὰν τῷ θεῷ , εἰς ὀσμὴν εὐωδίας .
διὰ σὲ ἀρχιερεύς , δι ἑαυτὸν θεός 0 .
Εἰς πατέρα καὶ υἱὸν καὶ ἅγιον πνεῦμα ἐβαπτίσθης ·
τί ἀναιρεῖς τὰ ὀνόματα τὰ ζῶντα καὶ εἰσάγεις ὀνόματα λογισμῶν γεννήματα λέγων ·
ἀγέννητος καὶ γεννητός , κτιστὸς καὶ ἄκτιστος , ὢν ἀεὶ καὶ μὴ ὢν ἀεὶ 0 ;
τούτων ἀνέχεται θεὸς τῶν ματαίων ῥημάτων ;
ἓν ῥῆμα , ἵνα μεταβάλῃ προφήτης ποτέ , ἐκινδύνευσεν ἀπολέσθαι .
καὶ βλέπε ῥήματος μικροῦ ἀκριβολογίαν .
τὰ ῥήματα τῶν προφητῶν τινες ἐκάλουν ὑπὸ ἀπειρίας , λῆμμα κυρίου .
ἐὰν ἐρωτήσῃ σε ὁ λαὸς ἢ ὁ ἱερεὺς ἢ ὁ προφήτης καὶ εἴπῃ σοι ·
τί τὸ λῆμμα 0 ;
εἰπὲ αὐτοῖς , ὅτι τὸ λῆμμα κυρίου ὑμεῖς ἐστέ .
λήψομαι γὰρ ὑμᾶς λῆμμα καὶ ῥάξω ὑμᾶς , ἵνα μὴ λέγητε λῆμμα .
ἓν ῥῆμα , ἵνα μεταποιηθῇ , ἀπειλεῖ ὁ θεὸς καὶ σὺ ὁλόκληρον δογμάτων ἀκρίβειαν διαστρέφεις , πατρὸς ὄνομα παραγραφόμενος , υἱοῦ ἀξίαν ἀρνούμενος , πνεύματος ἁγίου δόξαν ἀθετῶν ;
ἆρα διαφεύξῃ τὰς τοῦ θεοῦ χεῖρας ;
βαρὺ καὶ φοβερὸν διαστρέψαι λόγον θεοῦ ζῶντος , κυρίου τοῦ θεοῦ ἡμῶν 0 .
λόγων διαστρεφομένων ἀγανακτεῖ θεός .
δογμάτων διαστρεφομένων οὐκ ἀγανακτεῖ ;
μὴ σοφώτερος εἶ τοῦ σωτῆρος ;
μὴ ἀκριβέστερος εἶ τοῦ εὐαγγελίου ;
φοβήθητι κρῖμα θεοῦ , φοβήθητι ἐκεῖνο τὸ φοβερὸν ὄνομα καὶ ἀπόδυσαι τὴν κακίαν καὶ ἀνάλαβε τὴν μετάνοιαν καὶ ἐγγυᾶται σοι ἡ πίστις τὴν σωτηρίαν .
μετάνοια γὰρ σωτηρίαν ποιεῖ καὶ τῶν ἐν αἱρέσει καὶ τῶν ἐν κακαῖς πράξεσι τυγχανόντων .
μετάνοια ῥίζα θεοσεβείας 0 .
μετανοήσωμεν οὖν καὶ δυσωπήσωμεν τὸν θεὸν τῇ μετανοίᾳ , ἵνα καὶ πολέμους ἀφανίσῃ καὶ βαρβάρους σβέσῃ καὶ τῶν ἐχθρῶν τὰς ἐπαναστάσεις θραύσῃ καὶ δῴη ἡμῖν πάντων τῶν ἀγαθῶν τὴν ἀπόλαυσιν .
πολὺ θεὸν ἐξιλεοῦται μετάνοια , ὅταν τις γνησίως προσδράμῃ τῇ μετανοίᾳ .
ἥμαρτέ ποτε ὁ λαός , μετενόησε καὶ ἐδάκρυσε ·
ἀκούων ἤκουσα τοῦ στεναγμοῦ Ἐφραΐμ , ὀδυρομένου καὶ λέγοντος ·
ἐπαίδευσάς με , κύριε , καὶ οὐκ ἐπαιδεύθην , ἀλλ ἐγενόμην ὡς μόσχος ἀδίδακτος ·
ἐπίστρεψόν με καὶ ἐπιστραφήσομαι .
καὶ τί πρὸς αὐτὸν ὁ θεός 0 ;
ἀνθ  ὧν οἱ λόγοι μου εἰσὶν ἐν αὐτῷ , οὐ μὴ ἀναμνησθήσομαι αὐτοῦ καὶ ἐλεήσω αὐτόν .
μηδείς σε πτοείτω , μὴ φήμη , μὴ βαρβάρων γνόφος , μὴ ὀμίχλη πολλή .
Κ ἂν ἀναρίθμητοι ὦσιν οἱ πολέμιοι τῷ πλήθει , ὁ ἡμέτερος ὑπέρμαχος ἰσχυρότερος 0 .
ἐὰν δειλιάσῃς τὸ πλῆθος ὑφορώμενος , Μὴ φοβοῦ ·
πλείους εἰσὶν οἱ μεθ ἡμῶν ἢ οἱ μετ αὐτῶν 0 .
ἐκεῖ βαρβάρων πλῆθος , ὧδε ἀγγέλων φάλαγξ 0 .
τῶν εὐσεβῶν ὑπερμαχεῖ ἀγγελικὸς στρατός , προφητῶν χορός , ἀποστόλων δύναμις , μαρτύρων πρεσβεῖαι .